Betoging woed in Limpopo; twee dood | Maroela Media
Betoging woed in Limpopo; twee dood
'n Gewelddadige betoging het Maandag in Northam, Limpopo, ontstaan nadat 'n mynwerker Sondag in die gebied doodgeskiet is.
Kol. Ronel Otto, woordvoerder van die polisie, het gesê 'n lid van die mynwerkersvakbond Amcu is Maandagoggend tydens die betoging op die Northam/Thabazimbipad met 'n assegaai doodgesteek. Betogers het ook voertuie op die toneel aan die brand gesteek.
Die betoging het vermoedelik ontstaan nadat 'n werknemer van die Northam-platinummyn en lid van die vakbond NUM, Mthetheleli Zefunele (45), Sondag omstreeks 15:20 ook in die gebied in die kop geskiet is. Die skieter het te voet gevlug en niemand is nog in hegtenis geneem nie.
"Motoriste word aangeraai om liefs die gebied te vermy. Lede van die openbareorde-polisie word tans in die gebied ontplooi," het Otto gesê.
Die gewelddadige betoging Maandag (6 Junie 2016) in Northam, Limpopo. Foto: SAPD
Pa vas ná hy glo seun doodslaan
Amputasie wag nou op negejarige ná slangpik
Goed Maroela Media, as julle nie wil publiseer wat ek gesê het nie, laat ek dan eerder se "julle stouters!!!!!!!"
Ag nee ou Gert man, gun Maroela 'n "Tea Break". Die pad is die pad na "Op die koppie" toe! Gelukkig is die "geroesemoes" nie nou daar nie.
Ai tog die Nuwe Suid Afrika darem !
Hoe gaan die moordenaars in die choas opgespoor word? Wat sal hulle eendag as anargie in die land uitbreek, keer om nie voor die voet mense dood te maak nie?